《读史三首 其一》
明代·莫璠

五湖荐云扰，晋宇如瓜分。修蛇与封豕，乘时肆妖氛。

茁彼池中蒲，雄姿盖世闻。投策渡江表，目中无晋君。

兵威奋烈火，玉石将俱焚。谢傅运帷幄，子弟将中军。

战血漂淮水，杀气凌浮云。遂令轩冕士，不污犬羊群。

伟哉淝水捷，可方城濮勋。吁嗟谢安石，后世之桓文。

彼哉清谈辈，碌碌何足云。

作者简介：杭州府钱塘人，字仲玙，号桔隐、栎寿老人。隐居西湖。有《西湖十景词》、《读史诗》。